Dit is meer dikwels nie die persoon wat die uitkomste verkondig het wat die blaam dra nie maar die reeds lydende kind van die Here.
So verloor ŉ mens jou vrymoedigheid teenoor God, jou geloofsvertroue word ondermyn, jou uitsig op die lewe benewel. Jou verwagtinge smoor, jou drome verwelk, jou vrymoedigheid word ontneem en jy betree ŉ lewe van selfverwyt en eensaamheid.
Dat God “bonatuurlik” kan “ingryp” staan soos ŉ paal bo water. Dat Hy dit somtyds nie doen op die manier wat ons as die aangewese beskou nie, is eweneens waar.